Protokoll sentralstyremøte 04/19

Norges Blindeforbunds Ungdom

Avholdt på E-post i perioden 24.-26. juni.

Til stede: Kristoffer Lium, Helene Romset, Henning Knudsen, Frida Natland, Maiken Mucha og Viktoria Røksland

Trine-Lise Østlund Blime deltok fra administrasjonen.

## SAK 052/19 Søknad om bytte av region

Forelå søknad fra to medlemmer om å bytte region i NbFU. Kristoffer orienterte om vedtektenes bestemmelse om dette.

Vedtektenes §3.3, siste punktum, er følgende:

”Dersom det foreligger sterke grunner kan sentralstyret etter søknad fra et medlem godkjenne at medlemmet bytter region.”

Sentralstyret var enige om at det må kreves meget sterke grunner før søknader om regionsbytte kan innvilges. NbfU er en organisasjon som er bygget opp av geografisk innedlte regioner, og ønske om å tilhøre en annen regon enn den medlemmet bor i, må kunne begrunnes ut i fra sterke, individuelle hensyn. Et ønske om å komme i en mer aktiv region, eller at regionen medlemmet tilhører er inaktiv, vil åpenbart ikke være tilstrekkelig. Hvor vidt slike sterke individuelle grunner foreligger må vurderes konkret fra søknad til søknad. Det ble videre understreket at bytte må skje til en region som geografisk ligger nært bostedet, og at regionens styre må forespørres om de godtar at slikt bytte skjer.

Henning redegjorde deretter for samtale med søkerne, og deres begrunnelse. Sentralstyret var etter redegjørelsen enige om at det her forelå så sterke hensyn som talte for at søkerene skulle få bytte region, at søknadene måtte innvilges. Dette forutsatt at regionsstyret i den aktuelle regionen godtar dette.

Vedtak: Søknader innvilges, og den aktuelle regionen forespørres.